Qozog‘iston yerlari xorijliklarga sotilmaydi. Bu haqda Qozog‘iston prezidenti Qosim-Jo‘mart To‘qayev hukumat yig‘ilishida aytib o‘tdi. Foto: akorda.kz “Yer kodeksining ba’zi bandlariga moratoriy 2021 yilda o‘z nihoyasiga yetadi. Shu sababli biz bu masala bo‘yicha yakuniy qaror qabul qilishimiz lozim. Biz asosiy muammoni belgiladik. Yer xorijliklarga sotilmaydi. Bu masalaga boshqa qaytmaymiz”, deb aytgan To‘qayev. Qozog‘iston rahbarining ta’kidlashicha, agrosanoat kompleksini investitsiyalar va texnologiyalar jalb qilgan holda rivojlantirish lozim, shu sababli mahalliy fermerlar bilan yerlarning samarali qo‘llanishi masalasini muhokama qilish kerak. To‘qayev hukumatga Yer kodeksiga tegishli tuzmatlarni kiritish vazifasini topshirgan. Qozog‘istonda 2021 yil 31 dekabrgacha qishloq xo‘jaligi yerlarining xorijliklarga, fuqaroligi bo‘lmagan shaxslarga hamda xorijiy kapitali ulushi 50 foizdan ko‘proq bo‘lgan kompaniyalarga sotilishiga taqiqlov amal qiladi.